—Паважаныя выпускнікі, зараз вы стаіце на парозе сур’ёзных рашэнняў. Вы маладыя, энергічныя, і ў кожнага з вас вялікія планы на будучыню. Ніколі не спыняйцеся на дасягнутым, імкніцеся стаць лепшымі з лепшых. Мы ўскладаем на вас вялікія надзеі, бо менавіта вам будаваць будучыню нашага раёна, вобласці і Беларусі. Ідзіце па жыцці смела, з гонарам і, дзе б ні былі, годна прадстаўляйце сваю малую радзіму. Паважаныя настаўнікі, дзякуй вам за прафесіяналізм, творчасць і актыўную жыццёвую пазіцыю. Паважаныя бацькі, заставайцеся і надалей для сваіх дзяцей прыкладам і надзейнай падтрымкай, а яны няхай радуюць нас поспехамі ў вучобе і прафесійнай дзейнасці.